NoeFlandre/osm-polygon-wikidata-only huggingface dataset:
Egeskov Mølle

Egeskov Mølle ligger i Kværndrup syd for Ringe på Fyn. Møllen blev opført i 1848-1855 og fungerede frem til 1949. Den ejes i dag af Svendborg Museum. Det er en hollandsk vindmølle med galleri, bestående af en undermølle i mursten og en ottekantet overmølle af træ dækket med egespån. hatten er løgformet og beklædt med pap.Vingerne er udstyret med klapper og møllen krøjer med vindrose. De første 100 år Den nuværende Egeskov Mølle blev opført i perioden 1848-55, dog har der været drevet mølleri på stedet i over 500 år. Møllen hørte under Egeskov Slot frem til 1926, hvor den blev solgt til mølleejer Chr. Jensen og senere overtaget af Sydfyns Korn og Foderstofforretning i Stenstrup. Mølleriet blev standset i 1949. Sydfyns Korn og Foderstofforretning besluttede at skænke møllen som gave til eventuelle interesserede, dog måtte der ikke drives mølleri på stedet. Kværndrup Kommune takkede ja. Ifølge vedtægterne skulle kommunen bevare ejendomsretten til selve møllen, og den til enhver tid værende ejer var pligtig til at give offentligheden adgang til møllen. Tikrone møllen I 1950 stiftede lokale beboere Hjemstavnsforeningen for Kværndrup og Omegn, og det blev vedtaget at overdrage Egeskov Mølle til foreningen. De skulle skaffe økonomisk grundlag for møllens bevarelse samt skabe interesse for møllen. Der kom hjælp fra en uventet kant. Egeskov Mølle blev landskendt da tegneren Ib Andersen i 1952 benyttede den som motiv på de dengang nye tikronesedler. Derved opstod navnet Tikrone møllen, som stedet nu også blev kaldt. Restaurering Under en kraftig storm den 21. januar 1956 blæste møllens hat og vinger ned og blev knust. Fra 1958 til 1960 gennemgik møllen en omfattende restaurering, og møllehat- og vinger fra Højlundsmøllen i Gudbjerg blev opsat som erstatningsdele for dem, der blev smadret under stormen. Som led i processen blev møllen i 1959 også fredet. I 1968 blev Egeskov Mølle overtaget af selskabet Danske Møllers Venner, og i 1985 overtog Ryslinge Kommune møllen. I perioden op til kommunens overtagelse gennemgik den gamle mølle endnu en omfattende restaurering. I slutningen af 1990´erne konstaterede man råd i hele møllens bærende konstruktion; en skade, som krævede demontering af møllen helt ned til omgangen. Et udvalg blev nedsat af Ryslinge Kommune til at styre renoveringsprojektet og ikke mindst finde de ca. 5 mill. kr., som arbejdet ville koste. Den 14. maj 2005 kunne Egeskov Mølle endelig åbne igen efter en gennemgribende og problemfyldt renovering. Svendborg Museum rykker ind I efteråret 2005 blev Egeskov Møllelaug etableret og påtog sig opgaven at bevare møllen. Svendborg Museum overtog i 2006 ejerskabet af møllen for en købssum på 1 kr. Eksterne kilder/henvisninger Svendborg Museum Arkiveret 7. november 2009 hos Wayback Machine Egeskov Møllelaug Arkiveret 19. juli 2007 hos Wayback Machine
Eget

Eget (også Jeget) har været en af de mindste herregårde i Vendsyssel. Herregården er beliggende i Skærum Sogn, Horns Herred, Hjørring Amt og den tilhørte i 1478 Mads Svendsen Orne (Orning), hvis slægt havde ejet Eget i over 100 år. Ejere af Eget fra 1364 Slægten Orning 1478 Mads Svendsen Orne 1500 ca. Svend Madsen Orning 1567 ca. Ellen Vilsdatter Galskyt 1658 ca. Sofie Jensdatter Orning 1658 ca. Vil Orning og Christoffer Orning 1664 Vil Sørensen Orning Søren Orning 1680 Vil Orning (eneejer) 1689 Laurids Nielsen Dall 1691 Jens Olufsen Vang 1710-1716 Enke Fru Vang 1716 Magnus Christoffer Mumme 1730 ca. Peder Bloch Eilersen Stampe 1755 Anders Christensen Brønnum 1758 Jens Jensen Todberg 1765 Johannes Andersen Gleerup 1774 Laurids Egeriis 1783 Mathias Bering 1818 Enke Fru Christine Ilum Klitgaard 1823 Arent Hassel Rasmussen 1830 Enke Fru Sophie Cathrine Fibiger, født Worm 1831 Ludvig Christian Brinch-Seidelin 1838 Frederik Ferdinand Meilbye 1842 Peter Anders Qvistgaard 1871 Johannes Charles Hasselbalch 1882 Wilhelm Reichert 1883 H. Lenschau 1886 Barfred Pedersen, Hans Christian Poulsen, Frederik Nielsen 1913 Niels Mellergaard ?-? P. Højbjerre ?-? Th. P. Therkildsen ?-1921 Monrad Referencer Kilde J.P. Trap, Danmark femte udgave, Hjørring Amt, bind VI, Forlag G.E.C. Gads 1960 side 166-167.
Eggeslevmagle Kirke

Eggeslevmagle Kirke ligger i landsbyen Eggeslevmagle ca. 5 km NØ for Skælskør (Region Sjælland). Indtil Kommunalreformen i 2007 lå det i Skælskør Kommune (Vestsjællands Amt), og indtil Kommunalreformen i 1970 lå det i Vester Flakkebjerg Herred (Sorø Amt). Kor og skib er opført i romansk af rå og kløvet kamp iblandet frådsten, som visse steder er lagt i sildebensmønster. Den romanske kirke har haft apsis og tårn, hvilket blev konstateret ved udgravninger i 1907. I gotisk tid blev våbenhuset og det nuværende tårn opført, tårnet på resterne af det romanske tårn. Den rundbuede syddør er bevaret med borthuggede sidefalse, den senere udmuring blev fjernet i 1907, ved den lejlighed fandt man en ejendommelig overligger af træ med tværgående rundstave, overliggeren stammer muligvis fra en ciboriebygning omkring alteret. Norddøren er bevaret som indvendig blænding. I skibets sydmur ses to oprindelige vinduer, det ene i brug. I vestgavlen ses tre rundbuede åbninger, som formodentlig stammer fra et herskabsgalleri i det romanske tårn, i åbningernes karme er indridset skibe og en kriger, formodentlig fra 1100-tallet. Våbenhusets gavl har cirkelblændinger mellem friser af rektangulære højblændinger og savskifte, typisk for midt og sydsjællandske blændingsdekorationer. I våbenhuset ses en runesten med kors og ordet Ulnod. I begyndelsen af 1500-tallet blev koret forlænget mod øst, gavlen har to tilmurede spidsvinduer og en tilmuret dør. Bygningen blev istandsat i 1866 og i 1907. Kirken har fået indbygget hvælv i 1400-tallet, i koret er indbygget krydshvælv, i skibet er indbygget fire krydshvælv og to stjernehvælv i to rækker, så rummet er omdannet til en dobbeltskibet kirke. Øverst på hvælvingspillerne i skibet ses hoveder. Ved hvælvslagningen blev den runde korbue omdannet til en spidsbue. På hvælvingspillen ved korbuen ses en kalkmalet Kristoffer fra 1400-tallet, kalkmaleriet blev afdækket i 1907 sammen med kalkmalede ornamenter, som dog atter blev overkalket. På alterbordet står en trefløjet altertavle fra sengotisk tid med udskårne relieffer, i midterfeltet ses Korsfæstelsen, i fløjene ses scener fra Passionen. Prædikestolen i højrenæssance er fra 1604, i et af felterne ses Universitetets våben. Fontehimlen er fra o.1600. I kirken ses en sengotisk Mariafigur og et sengotisk krucifiks. I koret er opsat en gravsten over sognepræst Jens Rasmussen Bang (død 1602) og hustru Else Her Jensis (død 1602). Den gotlandske font af kalksten har tolvsidet kumme Eksterne kilder og henvisninger Eggeslevmagle Kirke Arkiveret 31. januar 2011 hos Wayback Machine på nordenskirker.dk Eggeslevmagle Kirke Arkiveret 19. september 2015 hos Wayback Machine på KortTilKirken.dk
Egholm (Herritslev Sogn)

For alternative betydninger, se Egholm. (Se også artikler, som begynder med Egholm) Egholm var en landsby fra 1568, oprettet som hovedgård i 1734, og er nu en avlsgård under Aalholm. Gården ligger i Herritslev Sogn, Guldborgsund Kommune, Region Sjælland. Tidligere tilhørsforhold: Musse Herred, Maribo Amt, Nysted Kommune. Egholm er på 82,8 hektar Ejere af Egholm (1568-1725) Kronen (1725-1746) Emerentia Hansdatter von Levetzow gift von Raben (1746-1750) Christian Christiansen lensgreve von Raben (1750-1791) Otto Ludvig Christiansen lensgreve von Raben (1791-1838) Frederik Christian Ottosen lensgreve von Raben (1838-1875) Gregers Christian Frederiksen lensgreve von Raben (1875-1879) Julius Frederiksen lensgreve von Raben (1879-1889) Josias Frederiksen lensgreve von Raben-Levetzau (1889-1933) Frederik Christopher Otto Josiasen lensgreve von Raben-Levetzau (1933-1977) Johan Otto Valdemar Frederiksen baron von Raben-Levetzau (1977-1992) Johan Otto Valdemar Frederiksen baron von Raben-Levetzau / John Otto Johansen baron von Raben-Levetzau (1992-1995) John Otto Johansen baron von Raben-Levetzau (1995-2008) Stig Husted-Andersen (2008-) Stig Husted-Andersens dødsbo Kilder J. P. Trap: Danmark 5.udgave, Kraks Landbrug
Egholm (voldsted)

For alternative betydninger, se Egholm. (Se også artikler, som begynder med Egholm) Egholm er et voldsted, der er beliggende ved Lindenborg Å mellem Støvring og Gammel Skørping i Rebild Kommune. Borgen blev ødelagt i 1391, angiveligt af dronning Margrete 1. I dag er der ikke meget andet end bankerne den lå på tilbage. Eksterne kilder og henvisninger Egholm (voldsted) i Slots- og Kulturstyrelsens database nordjyske.dk, Margrethe 1. om sin gamle borg Arkiveret 7. marts 2016 hos Wayback Machine Skov- og naturstyrelsen, flyer om Rold Skov Arkiveret 18. december 2013 hos Wayback Machine
Egmont Højskolen

Egmont Højskolen er en dansk folkehøjskole med et særligt ansvar over for mennesker med handicap. Den ligger i byen Hou (Hov) 32 km syd for Århus. Skolen har ca. 200 elever og 80 ansatte. Egmont Højskolen blev grundlagt i 1956 af Dansk Handicap Forbund og Samfundet og Hjemmet for Vanføre som en skole udelukkende for mennesker med et fysisk handicap. I 1970 blev skolens formål ændret til at sikre ægte integration af mennesker med fysisk handicap. I dag er Egmont Højskolen en skole for alle, men med et særligt ansvar over for mennesker med et handicap. Omkring 50 elever har brug for omfattende personlig hjælp. De kan have deres egen personlige hjælper med, eller de ansætter andre højskoleelever som assistenter. Disse får dermed et lønnet job og kan betale højskoleopholdet af deres løn. Karakteristisk for skolen er gode adgangsforhold for mennesker med fysisk handicap overalt, da det har været en hovedprioritet gennem skolens udvikling. Skolen har et stort antal enkelt- og dobbeltværelser, der er specielt designede for at imødekomme behovene hos mennesker med fysisk handicap. Skolen ligger midt i skoven ud til vandet med egen strandgrund og en 170 m lang badebro. I 2013 indviede man Danmarks mest tilgængelige vandtrænings- og rehabiliteringscenter Vandhalla, der ikke kun er for skolens elever, men åbent for alle. Egmont Højskolen er i dag en af landets største. Noter Eksterne kilder/henvisninger Egmont Højskolen Arkiveret 23. november 2020 hos Wayback Machine Svømmehal og Vandtræningscenter Arkiveret 29. oktober 2020 hos Wayback Machine
Egmont H. Petersens Kollegium

Ikke at forveksle med Egmont Studentergaard. Der er for få eller ingen kildehenvisninger i denne artikel, hvilket er et problem. Du kan hjælpe ved at angive troværdige kilder til de påstande, som fremføres i artiklen. Egmont H. Petersens Kollegium, ofte blot kaldet Egmont, er et kollegium med 492 beboere, som er beliggende ved Vibenshus Runddel på Østerbro i København. Kollegiet blev for alvor kendt i 1995, da ungdomsprogrammet Transit på DR1 viste serien Nye anden om livet på et af kollegiets køkkener. Kollegiet består af tre bygninger, Gamle, Mellemste og Nye, navngivet efter rækkefølgen de blev opført i. Hver bygning har otte etager (hvoraf nederste etage i mellemste og nye benyttes til hhv. administration og festsal). På toppen af mellemste bygning lå en vuggestue. Historie Kollegiet blev officielt indviet den 16. maj 1957, efter fire års konstruktion (og stort set alle beboere var flyttet ind). Bygningen er tegnet af Kaj Gottlob, der planlagde hele Universitetsparken. Kollegiet blev opført via en donation fra Egmont H. Petersens Fond, og fonden var frem til 1974 involveret i driften. Siden har kollegiet været en selvejende institution, der fungerer uafhængigt af fonden. Frem til 1973 blev kollegiet rømmet for beboere i sommermånederne, således at bygningerne kunne bruges som hotel. Da det stod færdig i 1957 var det Danmarks største hotel målt på sengepladser, pga. stigende antal amerikanske turister. Det blev finansieret af overskuddet fra Anders And & co. Kendte beboere Flere kendte danskere har boet på Egmont Kollegiet. Bjarke Ingels Ida Auken Pia Olsen Dyhr Sven Burmester Per Helge Sørensen David Hellemann Piv Bernth Referencer Eksterne henvisninger Kollegiets hjemmeside Arkiveret 30. september 2019 hos Wayback Machine Forening for x-beboere på kollegiet Arkiveret 31. oktober 2020 hos Wayback Machine
Egaa Gymnasium

Egaa Gymnasium er et dansk gymnasium, beliggende i Aarhus-forstaden Egå. Det har ca. 750 elever. Gymnasiet blev indviet i 2006 og er tegnet af Cubo Arkitekter. Det 183 mio. kr. dyre byggeri er opført i beton, stål og glas og er placeret på som en rektangulær kube, der udgør en 'ø' i landskabet. Bygningens fag- og klasselokaler ligger rundt om et stort åbent fællesområde. Fra 2006 til 2007 blev gymnasiet drevet af det nu nedlagte Århus Amt. Siden har det været en selvejende institution i lighed med de fleste andre gymnasier. Indtil d. 31. januar 2018 var gymnasiets rektor Eigil Dixen. Den nuværende rektor er Martin Ingemann. Martin Ingemann har tidligere været ansat ved Fredericia Gymnasium. Den 30. november 2012 blev gymnasiets nye musikhus indviet. Siden 2017 har Egaa Gymnasium haft en youtube-kanal med videoer om matematik. Kilder og eksterne henvisninger Egaa Gymnasiums hjemmeside Arkiveret 21. januar 2009 hos Wayback Machine Cubo Arkitekter om byggeriet Arkiveret 16. september 2008 hos Wayback Machine Om Egaa Gymnasium på Dansk Arkitektur Centers hjemmeside
Egaa Gymnasium

Egaa Gymnasium is a school of secondary education and a Gymnasium in Aarhus, Denmark. The school offers the 3 year Matriculation examination (STX) programme divided in 4 main lines; language, arts, social sciences and natural sciences. The school was subordinated to the Aarhus County until 2007 when the county was abolished and since then the school has been an independent self-owning institution. Building The school was built in 2006, designed by Cubo Architects. The building costs were DKK 183 million and it is constructed in concrete, steel and glass as a rectangular cube and island in a flat, open landscape. Classrooms and workshops are placed around an open-air communal area and the building is characterized by open spaces and lightness. References External links Egaa Gymnasium Website
Egå Kirke

Egå kirke ligger ca. 9 kilometer nord for Aarhus C, tidligere Øster Lisbjerg Herred, Randers Amt. Kirken var i middelalderen viet til apostlene Simon og Judas Taddæus. Kor og skib er opført i romansk tid af rå kampesten med tilhuggede kvadre ved hjørner og muråbninger. Begge rundbuede døre er bevaret, norddøren tilmuret, syddøren stadig i brug. Flere tilmurede rundbuevinduer ses i murværket. Tårn og våbenhus er opført i sengotisk tid. Tårnets glamhuller deles af runde søjler, inspirationen er formodentlig kommet fra Århus Domkirke, gavlene har etagedelt blændingsdekoration med dobbelt-spærstik-blændinger. Våbenhuset har båndblændinger under gesimsen og gavl med stigende, tredobbelte spidsbueblændinger om firkløverfelt. I våbenhuset ses en figursten over herredsfoged Anders Petersen (død 1650). Kirken blev istandsat i 1960. Kor og skib har fået indbygget hvælv i sengotisk tid omkring 1500. Den runde korbue er bevaret med profilerede kragbånd. Alterbordets forside dækkes af et sengotisk panel med billede af Kong David og våben med Korslammet for århusbispen Ove Bille samt våben for kantor Georg Samsing, som har skænket panelet. Altertavlen i renæssance er fra omkring 1600, felterne har oprindelige malerier. Den sengotiske prædikestol har dobbelte spidsbuefelter og cirkler, udfyldt med stavværk, den dateres til omkring 1500, og regnes for en af Danmarks ældst bevarede prædikestole, oprindelig har den stået på gulvet. Det nye orgelværk fra 1981 er indsat i et orgelhus fra slutningen af 1700-tallet. I koret ses en figursten over Maren Wellomsdatter (død 1650) og to mænd. Den romanske granitfont har på kummen dobbeltløver om fælles hoved. Eksterne kilder og henvisninger Egå Kirke Arkiveret 4. marts 2016 hos Wayback Machine hos nordenskirker.dk Egå Kirke Arkiveret 19. september 2015 hos Wayback Machine hos KortTilKirken.dk
Egå Church

Egå Church (Danish: Egå Kirke) is a church located in Egå Parish in Aarhus, Denmark. The church is located 9 km north of Aarhus city centre and west of Risskov and the Bay of Aarhus. It is a parish church within the Church of Denmark with a population of 4.800 within the parish (2015). In medieval times the church was devoted to Jude the Apostle and Simon the Zealot. Egå Church is a Green Church (Grøn Kirke). Green Churches is a network of Danish churches dedicated to implement and further an environmentally friendly operation and climate actions in relation to the current climate crisis. The network agenda was launched by the National Council of Churches in Denmark (NCCD) in 2011. Architecture Choir and nave were erected in the 12th century in romanesque style. The walls are raw boulders with ashlar in the corners, windows and doors. The arched doors have been preserved although the northern door has been walled off and only the southern is in use. Tower and porch were erected somewhere between the 12th and 16th century in gothic style. The openings in the tower by the bell room are divided by columns, likely inspired by Aarhus Cathedral. Vaults were installed in the choir and nave around 1500. The porch has a memorial stone for the nobleman Anders Petersen (dead 1650). The interior furniture is well-preserved. The front of the altar table is covered by a panel with a picture of King David and the seals of the bishop Ove Bille and the cantor Georg Samsing, who donated the panel. The altarpiece in renaissance style is from about 1600 with original paintings. The pulpit is considered one of the best preserved in Denmark. It has double pointy arched engravings and circles filled with tracery, dated to about 1500. The organ is new, from 1981, placed in an organ house from the late 18th century. In the choir there's a figure stone for Maren Wellomsdatter (dead 1650) and two men. The Romanesque granite baptistery has double lions around a shared head. See also List of Churches in Aarhus References External links Egå Church Website
Eigtveds Pakhus

Eigtveds Pakhus er en historisk bygning beliggende på Asiatisk Plads på Christianshavn i København. Bygningen, der er 93 m lang og 12,5 m bred, blev opført fra 1748-1750 og har sit navn efter sin bygmester, hofbygmester og arkitekt Nicolai Eigtved. Den er opført i kalksten fra Saltholm, beklædt med sandsten udvendig og har en bærende konstruktion af fyrretræsbjælker fra Pommern. I 1918 blev pakhuset beskåret med 2 fag mod havnen. En brand i 1934 betød, at trækonstruktionen i de østlige fag blev delvist fornyet. Frem til 1976 fungerede det som lager for Asiatisk Kompagni. Størstedelen af bygningen fungerede som lager, mens stueetagen rummede et såkaldt kramkammer, hvor kunderne kunne besigtige varerne. Boligministeriet overtog bygningen i 1972 sammen med de tilhørende arealer på Asiatisk Plads. Frem til 1976 anvendtes den fortsat som pakhus. Efterfølgende blev den restaureret under ledelse af Erik Møllers tegnestue, og siden 1. februar 1982 har bygningen været anvendt af Centraladministrationen til møder og konferencer samt til diverse repræsentative formål. Kilder Eksterne henvisninger
Ejby Kirke (Middelfart Kommune)

For alternative betydninger, se Ejby Kirke. (Se også artikler, som begynder med Ejby Kirke) Ejby Kirke ligger i den nordlige del af stationsbyen Ejby ca. 16 km SØ for Middelfart (Region Syddanmark). Indtil kommunalreformen i 2007 lå det i Ejby Kommune (Fyns Amt) og indtil kommunalreformen i 1970 lå det i Vends Herred (Odense Amt). På stedet har stået en romansk kirke opført af granitkvadre, den romanske kirke bestod af kor og skib, som i sengotisk tid fik tilføjet et tårn. I 1842 blev de romanske dele nedrevet og erstattet med det nuværende langhus. Kirken har fladt gipsloft. Altertavlen er et maleri fra 1939 af Niels Lindberg. Prædikestolen er udført i 1800-tallet, i arkadefelterne ses udskæringer i ungrenæssance, som muligvis stammer fra en ældre prædikestol. På nordvæggen er ophængt et krucifiks af Gunnar Hansen fra 1951. Den romanske granitfont har glat kumme med højt skaft, den firkantede fod med arkadefelter virker noget ophugget. Eksterne kilder og henvisninger Ejby Kirke Arkiveret 1. marts 2011 hos Wayback Machine på nordenskirker.dk Ejby Kirke på KortTilKirken.dk
Ejbybunkeren

Ejbybro Bunkeren (Ejbybunkeren) er et tidligere militært anlæg fra koldkrigstiden beliggende i udkanten af Rødovre i Hovedstadsområdet. Siden 2012 har det været indrettet som oplevelsescenter. Historie Anlægget blev opført omkring 1954 som kommandocentral for Københavns Luftforsvar. Herfra styredes først kanon- og senere raketforsvaret omkring København. Da de første NIKE-raket-eskadriller blev dannet omkring 1960, kom raketkontrollen for både NIKE- og senere HAWK-eskadrillerne også til at ligge her. Komplekset er indrettet med situationsrummet i midten og gange med tilhørende lokaler i hele bunkerens perimeter. Bunkeren ligger på Vestvolden, lige syd for Jyllingevej, på Ejbyvej 190. Den er bygget i flere etager, og delvis bygget ind i den gamle Vestvold. En af voldens gamle kaponiere i umiddelbar nærhed af bunkeren fungerede efter en ombygning som radiobunker. Kommandocentralen blev i 1971 flyttet til bunkeren ved Forsvarskommandoen i Vedbæk (Vedbækbunkeren) , der nu også er lukket. Bunkeren ophørte med at fungere som kontrolcentral i september 2001. Forsvarskommandoen ligger indtil videre på Holmen. Forsvaret forlod Ejbybro Bunkeren i 2005 og overlod den til Skov- og Naturstyrelsen, som lod den stå tom indtil den blev åbnet for offentligheden 14. september 2012. Der findes en del myter omkring bunkeren. En af dem er, at der skulle være en hemmelig tunnel til Amalienborg. Det passer nok ikke, men er en sjov historie. Galleri Se også Lavvarslingscentralen (LAVAC) Noter Eksterne henvisninger Raketforsvaret på Stevns Arkiveret 8. maj 2009 hos Wayback Machine Ejbybunkeren – en hemmelige bunker Arkiveret 25. september 2009 hos Wayback Machine – på www.befaestningen.dk
Ejerslykkeskolen

Ejerslykkeskolen er en folkeskole i Odense med 2-3 spor med klasser fra børnehaveklasser til 9. klasse. Skolen har ca. 550 elever og et personale på ca. 90 ansatte. Skolen blev indviet i 1953 som Kragsbjergskolen. Navnet Kragsbjerg stammer fra gården Kragsbjerg, som i dag er et vandrehjem (2018). I 2011 blev den daværende Kragsbjergskole lagt sammen med Ejbyskolen, der blev nedlagt. Skolen skiftede derefter navn til Ejerslykkeskolen. Navnet Ejerslykke stammer fra gården "Ejerslykke", der var en af de oprindelige 14 gårde i landsbyen Ejby (Korsløkke Sogn). Det var Birgitte Sonsby, der som skoleleder var leder af sammenlægningen af de to skoler. Birgitte Sonsby blev udnævnt i 2011 udnævnt som Årets Kommunale Leder Arkiveret 7. april 2017 hos Wayback Machine for sit arbejde med at lukke en skole og fusionere to skolekulturer til en ny skole. 150 børn og 26 medarbejdere blev flyttet fra Ejbyskolen og fusioneret med naboen. Birgitte Sonsbys erfaring er, at man godt kan sætte de store ledelsesteorier i spil ved en fusion, men at det ofte er de små ting, der har betydning for om fusionen lykkes. "At skifte skole og skulle et nyt sted hen skaber en enorm utryghed startende hos forældre og elever. Og hvis så personalet samtidig er usikre på, om de kan lide det nye sted, og om de vil med, så forplanter det sig, og derfor er det vigtigt at få lavet en fortælling om det nye projekt", siger Birgitte Sonsby. En vigtig ting har også været at holde ti forældremøder med de nye forældre og børn i løbet af fire uger efter beslutningen. Kragsbjergskolen blev oprindeligt bygget til at rumme ca. 400 elever, men da den var på sit højeste i slutningen af 1960'erne/begyndelsen af 1970'erne, rummede den ca.1100 elever. Skolens hjemmeside Arkiveret 11. februar 2010 hos Wayback Machine